Document ID: /fineweb-2-swissfilter-quality_10-filterrobots/filtered/02038.jsonl.gz/1457

En il turnier d'ATP a Schanghai ha Roger Federer gudagnà cunter l'Argentin Juan Martin del Potro en trais sets cun 3:6, 6:3 e 6:3.
Uschia è el gist sa revantschà tar del Potro per la terrada en ill quartfinal da l'US Open avant tschintg emnas.
Grazia a questa victoria è Roger Federer gia sa qualifitgà la terza giada suenter ils onns 2010 e 2014 per il final dal ATP Masters 1000 a Schanghai.
En il final frunta Federer sin il numer 1 dal mund, il Spagnol Rafael Nadal. Lez ha battì il Croat Marin Cilic en dus sets.
I sa tracta gia dal setavel final che Federer gioga quest onn.